Diari Oficial de la Generalitat Valenciana


Sumari del DOGV 3207, del 20-03-1998 (1998/2016)

Informació pública d'una alternativa tècnica de Programa d'Actuació Integrada per al Sector UE 41/4, de l'àmbit territorial Vega Oest, comprensiva d'avantprojecte d'urbanització.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3207

Data del DOGV
:   20-03-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/2016


Organisme emissor
:   Ajuntament de Cullera

Tipus de document
:   Anunci

Informació pública d'una alternativa tècnica de Programa d'Actuació Integrada per al Sector UE 41/4, de l'àmbit territorial Vega Oest, comprensiva d'avantprojecte d'urbanització.. [1998/M2016]
  
El senyor Enrique Puchades Rubio, en representació de l'Agrupació d'Interés Urbanístic de la Unitat d'Execució 41/4, en virtut de les facultats que li confereix l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ha presentat en aquest Ajuntament una alternativa tècnica de Programa d'Actuació Integrada per a l'esmentat Sector UE 41/4, de l'àmbit territorial Vega Oest, comprensiva d'avantprojecte d'urbanització.
  
En virtut del que disposa l'article 45.2.b) de l'esmentada llei, se sotmet a exposició pública la indicada alternativa tècnica a les oficines municipals, Negociat d'Urbanisme, situades a la plaça de la Mare de Déu, número 5, junt amb les observacions contingudes en els informes dels serveis tècnics municipals que es troben en l'expedient, i s'avisa de la possibilitat de formular al·legacions i alternatives tècniques durant el termini de 20 dies, comptats a partir del dia següent a la publicació d'aquest anunci en el Diari Oficial de la Generalitat; aquest termini quedarà prorrogat per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, fent-se constar la pròrroga al tauler d'anuncis de l'Ajuntament.
  
Així mateix, s'avisa de la possibilitat de formular proposicions juridicoeconòmiques durant els cinc dies següents al venciment del termini anterior, i es procedirà a l'obertura de pliques en la següent data hàbil a la conclusió del termini per a presentar-les.
  
L'entrada en vigor del programa quedarà supeditada a l'aprovació definitiva de la modificació parcial de les normes del Pla General, la tramitació del qual es durà a terme en l'expedient número 626/1997.
  
Aquest anunci ja va ser publicat en el Diari Oficial de la Generalitat Valenciana de data 06.02.98 (núm. 3178), però com que es va produir un retard de la publicació d'aquest en el periòdic Las Provincias, es procedeix a publicar-lo de nou, deixant sense efecte l'anterior de data 06.02.98, ja que segons la Llei Reguladora de l'Activitat Urbanística, ha de ser la publicació en el Diari Oficial de la Generalitat Valenciana l'última i la que ha de servir de base per a comptar els terminis per a la presentació de les alternatives tècniques i les proposicions juridicoeconòmiques, per la qual cosa els terminis que han de servir de base per a la presentació de l'anteriorment esmentat començaran a comptar a partir de la publicació d'aquest últim edicte.
  
Cullera, 2 de març de 1998.- El tinent d'alcalde delegat d'Urbanisme: Antonio Moreno Rabasa.
  
b) LICITACIÓ DE CONTRACTES ADMINISTRATIUS
  
1. Administració territorial de la Generalitat Valenciana
  
Conselleria de Cultura Educació i Ciència